यह ड्यूल-सिम स्मार्टफोन है। इसमें 24 मेगापिक्सल का रियर कैमरा दिया गया है जो 6-पीस मोटर ड्राइवन लेंस, f/1.7 अपर्चर और ISOCELL इमेज सेंसर से लैस है। इसके फ्रंट कैमरा की बात करें तो फोन में 8 एमपी का सेंसर मौजूद है। यह 76-डिग्री वाइड-एंगल लेंस और f/2.0 अपर्चर से लैस है। फोन को पावर देने के लिए NeoPower 3.0 और नूबिया फास्ट चार्जिंग तकनीक के साथ 3800 एमएएच की बैटरी दी गई है। कनेक्टिविटी के लिए फोन में 4G, VoLTE, 3G, वाई-फाई, ब्लूटूथ, जीपीएस और यूएसबी टाइप-सी जैसे फीचर्स मौजूद हैं।